Panemunėlio GS

Panemunėlio geležinkelio stotis – gyvenvietė Rokiškio rajono savivaldybėje, 4 km į vakarus nuo Panemunėlio miestelio, prie geležinkelio Radviliškis–Daugpilis. Seniūnijos ir seniūnaitijos centras. Gyvenvietėje stovi koplyčia, veikia Panemunėlio pagrindinė mokykla, darželis, biblioteka, paštas (LT-42031), universalus daugiafunkcis centras, ambulatorija, medienos perdirbimo įmonė. Gyvenvietės planas stačiakampis.

Prateka Šetekšna. Keliai į Panemunėlį, Kazliškį, Augustinavą, toliau pietuose eina plentas .

 Istorija 

Gyvenvietė pradėjo kurtis XIX a. pabaigoje aplink Panemunėlio stotį, kuri buvo Zarasų apskrityje, Liepojos–Romnų geležinkelio atkarpoje Radviliškis–Kalkūnai. XX a. pradžioje – Panemunėlio valsčiaus centras. 1937 m. įkurta biblioteka. Stoties gyvenvietė garsėjo linų fabriku, kuris čia veikė nuo 1937 m. 

LTSR metais buvo „Atžalyno“ kolūkio centrinė gyvenvietė. Veikė linų fabrikas, ryšių skyrius, malūnas, lentpjūvė, ambulatorija, vaistinė, vidurinė mokykla (kaip pradinė įkurta 1919 m.).

2011 m. rugsėjo 1 d. gyvenvietėje pradėjo veikti Panemunėlio universalus daugiafunkcis centras.

 Stotis 

Geležinkelio stotis čia buvo įkurta 1873 m. prie Radviliškio–Kalkūnų geležinkelio, jai suteikta IV kategorija. Pirmieji stoties rūmai buvo mediniai. Čia pastatytas depas, vienas svarbiausių Radviliškio–Kalkūnų ruože, vėliau tapęs tarpiniu (atsarginiu). Gyvenvietė prie geležinkelio ėmė greitai augti ir jau XX a. pranoko Panemunėlio miestelį,„Panemunėlio seniūnija. Pristatymas“ , Rokiškio rajono savivaldybė kurio vardu buvo pavadinta.

Stotis buvo įrengta 16 km nuo Rokiškio, Kamajų–Salų–Svėdasų ir Skapiškio–Pandėlio–Rokiškio sankirtoje. Ji atsirado iš dalies Kūdžių (vėliau vadinamų Bimbų) kaimelio ir Jackevičių palivarko žemės. I pasaulinio karo pabaigoje vokiečiai, traukdamiesi iš Lietuvos, sudegino geležinkelio pastatus visoje linijoje nuo Obelių iki Subačiaus, tačiau Panemunėlio nesudegino, kadangi stotis buvo mūrinė. Tarpukariu stotyje veikė bufetas, uždarytas apie 1936 m.Mažose geležinkelio stotyse panaikins bufetus. „Lietuvos aidas“, 1936-05-03, psl. 3.

1935 m. pastatytas naujas keleivių namas pagal inžinieriaus Vinco Puko projektą.LCVA, f. 386, a. 1, b. 861, l. 11.Fotografijų paroda „Šiaulių – Daugpilio geležinkelio ruožas 1918-2018 m.“ Kupiskiomuziejus.lt (tikrinta 2026-01-13). Tačiau II pasaulinio karo metais visi naujai pastatyti geležinkelio pastatai vėl sudegė. – gaisras kilo dėl ant stoties numestos bombos, išliko tik keleivių namas.

1957 m. pastatytas dyzelinis variklos (tuometinė technikos naujovė), nutiesta nauja vandens padavimo linija. 1959 m. ruože nuo Kepuriškio link Panemunėlio stoties, tuometinėje Šetekšnų apylinkėje buvo nurodytos net 4 stotelės, buvusios maždaug 5 km ruože – Šileikių, Miesteliškių, Kavolių ir Žaliankos. Vėlesniais metais jos nebeminimos.

Apie 1998 m. vandentraukės mechanizmai išvežti. 2003 m. Panemunėlio stotis buvo uždaryta.Dėl viešojo naudojimo geležinkelio linijos Pabradė–valstybės siena ir Valstybės siena–Adutiškis–Didžiasalis (su joje esančiomis Adutiškio ir Didžiasalio stotimis), taip pat Karsakiškio, Šapelių, Šarkių, Lyduvėnų, Radžiūnų, Lauksargių, Mergalaukio, Dapšionių, Medininkų, Genių, Čiūtelių, Lūšės, Saldutiškio, Labos, Panemunėlio, Varlaukio, Žilių, Visagino ir Skersabalių stočių uždarymo Netrukus buvo nugriautas nuo XX a. 8-ojo dešimtmečio vidurio nebenaudojamas geležinkelio vandens bokštas (vien dėl staiga suprastėjusios jo stogo būklės). Šis bokštas buvo aukščiausias pastatas bent 6 km spinduliu, todėl traukdavo baltųjų gandrų dėmesį, kurie čia sukdavo lizdus.

2016 m. stoties pastatas ir keleivių peronas buvo perduoti Turto bankui.

 Gyventojai 

 Žymūs žmonės 
 Giedrius Viduolis (1968–), humoristas, žinomas kaip „Tata“ iš grupės „Ambrozija“.

 Šaltiniai 

Kategorija:Rokiškio rajono savivaldybės gyvenvietės
Kategorija:Rokiškio rajono savivaldybės geležinkelio stotys